Zápisnica z 59. zasadnutia Súdnej rady Slovenskej republiky
ktoré sa konalo 22. marca 2011, v Omšení

Prítomní:
1)	JUDr. Štefan Harabin - ospravedlnený
2)	JUDr. Ľudmila Babjaková
3)	JUDr. Jana Bajánková
4)	Prof. JUDr. Alexander Bröstl, CSc. 
5)	Doc. JUDr. Mária Bujňáková, CSc. 
6)	JUDr. Igor Burger
7)	JUDr. Ján Burik 
8)	JUDr. Ida Hanzelová 
9)	JUDr. Peter Hulla
10)	JUDr. Jozef  Janík 
11)	JUDr. Helena Kožíková 
12)	JUDr. Anna Marková 
13)	JUDr. Bohumil Novák - ospravedlnený
14)	JUDr. Juraj Sopoliga 
15)	JUDr. Gabriela Šimonová 
16)	JUDr. Daniela Švecová - ospravedlnená
17)	JUDr. Mária Usačevová
18)	JUDr. Jozef Vozár, CSc. 

Ing. Anna Žatková – vedúca Kancelárie Súdnej rady Slovenskej republiky

59. rokovanie Súdnej rady Slovenskej republiky otvorila a viedla podpredsedníčka Súdnej rady Slovenskej republiky (ďalej len "súdna rada") a zároveň skonštatovala, že súdna rada je uznášaniaschopná.  

Návrh programu zasadnutia bol členom súdnej rady predložený v písomnej podobe a po diskusii bol schválený nasledovný program zasadnutia:

1.	Voľba podpredsedu Najvyššieho súdu Slovenskej republiky (1 Ksr 44-3/2010)

2.	Podanie JUDr. Štefana Michálika, predsedu senátu Najvyššieho súdu Slovenskej republiky (1 Ksr 86/2011)

3.	Žiadosť predsedu Rady Justičnej akadémie Slovenskej republiky o predloženie návrhov kandidátov na vedúceho katedry verejného práva (1 Ksr 42/2011) - odročené z 8. marca 2011

4.	Podanie JUDr. Štefana Šatku k uneseniu č. 917 z 15. júna 2010 (v spojení s                 1 Ds 8/2009) 

5.	Žiadosť predsedníčky Krajského súdu v Bratislave o určenie člena výberovej komisie   na výberové konanie na obsadenie jedného voľného miesta predsedu senátu správneho kolégia Krajského súdu v Bratislave (1 Ksr 73/2011)

6.	Žiadosť predsedníčky Krajského súdu v Bratislave o určenie člena výberovej komisie na výberové konanie na obsadenie jedného voľného miesta sudcu správneho kolégia Krajského súdu v Bratislave (1 Ksr 80/2011)

7.	Žiadosť predsedníčky Krajského súdu v Bratislave o určenie člena výberovej komisie na výberové konanie na obsadenie dvoch voľných miest sudcov obchodnoprávneho kolégia Krajského súdu v Bratislave (1 Ksr 81/2011)

8.	Žiadosť predsedníčky Krajského súdu v Bratislave  o určenie člena výberovej komisie na výberové konanie na obsadenie  dvoch voľných miest sudcov občianskoprávneho kolégia Krajského súdu v Bratislave (1 Ksr 82/2011)

9.	Žiadosť predsedu Krajského súdu v Trenčíne  o určenie člena výberovej komisie na výberové konanie na obsadenie dvoch voľných miest sudcov občianskoprávneho kolégia a jedného voľného miesta na správny úsek Krajského súdu v Trenčíne                       (1 Ksr 74/2011)

10.	Žiadosť predsedu Krajského súdu v Žiline o určenie člena výberovej komisie                 na výberové konanie na obsadenie troch voľných miest predsedov senátov pre občianskoprávny úsek Krajského súdu v Žiline (1 Ksr 78/2011)

11.	Žiadosť predsedníčky Krajského súdu v Trnave o určenie člena výberovej komisie na výberové konanie na obsadenie jedného voľného miesta sudcu pre obchodnoprávne kolégium Krajského súdu v Trnave (1 Ksr 72/2011)

12.	Žiadosť predsedníčky Krajského súdu v Trnave o určenie člena výberovej komisie na výberové konanie na obsadenie šiestich voľných miest sudcov pre občianskoprávne kolégium Krajského súdu v Trnave (1 Ksr 79/2011)

13.	Žiadosť predsedu Krajského súdu v Prešove o určenie člena výberovej komisie na výberové konanie na obsadenie jedného voľného miesta predsedu senátu správneho kolégia Krajského súdu v Prešove (1 Ksr 83/2011)

14.	Žiadosť predsedu Krajského súdu v Prešove o určenie člena výberovej komisie na výberové konanie na obsadenie jedného voľného miesta sudcu správneho kolégia Krajského súdu v Prešove (1 Ksr 84/2011)

15.	Návrh harmonogramu revízií Krajského súdu  v Trenčíne (1 Ksr 61/2011)

Rôzne:

16.	Žiadosť JUDr. Juraja Klimenta a JUDr. Petra Hatalu o zrušenie uznesenia Súdnej rady            zo 17. januára 2011 č. 1113 (1 Ksr 19/2011)

17.	Americkí podnikatelia nedôverujú slovenským súdom – vyjadrenia amerického veľvyslanca (1 Ksr 85/2011)

18.	Oznámenie JUDr. Pavla Pileka o zvolení do funkcie predsedu výboru Plaveckého klubu Nové Zámky (1 Ksr 64/2011)

19.	Požiadavka sudcu v súvislosti s vypĺňaním formulára majetkových priznaní za rok 2010 – rozsah zverejnenia

20.	Vyhlásenie prijaté na zhromaždení prokurátorov Generálnej prokuratúry Slovenskej republiky (1 Ksr 45/2011) – odročené z 8. marca 2011

21.	Košický Korzár – „Šéf súdu môže zostať vo vedení HC Košice“

22.	Návrh vyjadrenia k uzneseniu Ústavného súdu (Uznesenie Súdnej rady SR č. 1148           z 8. marca 2011) 

23.	Vyjadrenie Z. Wienk k poslednému zasadnutiu Súdnej rady Slovenskej republiky 

JUDr. Jana Bajánková navrhla doplniť nasledovné body programu a prítomní členovia sa k nej pridali:
 
•	Dodatok č. 1  k Rozvrhu práce Disciplinárneho súdu Slovenskej republiky na rok 2011
•	Stanovisko k vládnemu Návrhu zákona o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov

K doplneniu bodov:

Hlasovanie: 
Za: 13
Proti: 0
Zdržali sa: 2
Neprítomní: 3

K doplnenému programu zasadnutia:

Hlasovanie: 
Za: 15
Proti:
Zdržali sa: 0
Neprítomní: 3

Uznesenie č. 1156 
Súdna rada Slovenskej republiky schvaľuje doplnený program 59. zasadnutia.

Za overovateľa zápisnice bol navrhnutý JUDr. Jozef Janík a za zapisovateľku Lucia Hučková.

Hlasovanie o overovateľovi zápisnice: JUDr. Jozef Janík
Za: 14
Proti: 0
Zdržali sa: 1
Neprítomní: 3

Uznesenie č. 1157
Súdna rada Slovenskej republiky schvaľuje za overovateľa zápisnice JUDr. Jozefa Janíka  a za zapisovateľku zasadnutia Luciu Hučkovú.

Jednotlivé body programu súdna rada prerokovala s týmito závermi:

1.	Voľba podpredsedu Najvyššieho súdu Slovenskej republiky (1 Ksr 44-3/2010)

Členovia súdnej rady, vzhľadom na ospravedlnenie JUDr. Daniely Švecovej, kandidátky na podpredsedu Najvyššieho súdu Slovenskej republiky hlasovali nasledovne:

Hlasovanie:
Za: 15
Proti: 0
Zdržali sa: 0
Neprítomní: 3

Uznesenie č. 1158 
Súdna rada Slovenskej republiky prerušuje voľby podpredsedu Najvyššieho súdu Slovenskej republiky do doby ukončenia práceneschopnosti kandidátky JUDr. Daniely Švecovej. 

2.	Žiadosť predsedu Rady Justičnej akadémie Slovenskej republiky o predloženie návrhov kandidátov na vedúceho katedry verejného práva (1 Ksr 42/2011)

Členovia súdnej rady po prerokovaní žiadosti predsedu Rady Justičnej akadémie Slovenskej republiky o predloženie návrhov kandidátov na vedúceho katedry verejného práva hlasovali nasledovne:

Hlasovanie:
Za: 14
Proti: 0
Zdržali sa: 1
Neprítomní: 3

Uznesenie č. 1159 
Súdna rada Slovenskej republiky nenavrhuje kandidáta na pozíciu vedúceho katedry verejného práva Justičnej akadémie Slovenskej republiky.

3.	Podanie JUDr. Štefana Šatku k uzneseniu č. 917 z 15. júna 2010                                 (v spojení s 1 Ds 8/2009)

Členovia súdnej rady po oboznámení sa s podaním JUDr. Štefana Šatku k uzneseniu č. 917       z 15. júna 2010 (v spojení s 1 Ds 8/2009) a jeho doplnení JUDr. Annou Markovou  hlasovali nasledovne:

Hlasovanie:
Za: 13
Proti: 0
Zdržali sa: 2
Neprítomní: 3

Uznesenie č. 1160 
Súdna rada Slovenskej republiky zrušuje uznesenie Súdnej rady Slovenskej republiky č. 917 z 15. júna 2010, ktorým dočasne pozastavila výkon funkcie sudcu JUDr. Štefanovi Šatkovi.

4.	Žiadosť predsedníčky Krajského súdu v Bratislave o určenie člena výberovej komisie   na výberové konanie na obsadenie jedného voľného miesta predsedu senátu správneho kolégia Krajského súdu v Bratislave (1 Ksr 73/2011)

Členovia súdnej rady po prerokovaní žiadosti predsedníčky Krajského súdu v Bratislave o určenie člena výberovej komisie na výberové konanie na obsadenie jedného voľného miesta predsedu senátu správneho kolégia Krajského súdu v Bratislave hlasovali nasledovne:

Hlasovanie: JUDr. Ida Hanzelová
Za: 14
Proti: 0
Zdržali sa: 1
Neprítomní: 3

Hlasovanie: Náhradník: JUDr. Anna Marková
Za: 13
Proti: 0
Zdržali sa: 2
Neprítomní: 3

Uznesenie č. 1161
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta predsedu senátu správneho kolégia Krajského súdu v Bratislave JUDr. Idu Hanzelovú, za náhradníka JUDr. Annu Markovú.

5.	Žiadosť predsedníčky Krajského súdu v Bratislave o určenie člena výberovej komisie na výberové konanie na obsadenie jedného voľného miesta sudcu správneho kolégia Krajského súdu v Bratislave (1 Ksr 80/2011)

Členovia súdnej rady po prerokovaní žiadosti predsedníčky Krajského súdu v Bratislave o určenie člena výberovej komisie na výberové konanie na obsadenie jedného voľného miesta sudcu správneho kolégia Krajského súdu v Bratislave hlasovali nasledovne:

Hlasovanie: JUDr. Ida Hanzelová
Za: 14
Proti: 0
Zdržali sa: 1
Neprítomní: 3

Hlasovanie: náhradník: JUDr. Anna Marková
Za: 13
Proti: 0
Zdržali sa: 2
Neprítomní: 3

Uznesenie č. 1162 
Súdna  rada Slovenskej republiky schvaľuje za člena výberovej komisie na výberové konanie na obsadenie jedného voľného miesta sudcu správneho kolégia Krajského súdu v Bratislave JUDr. Idu Hanzelovú, za náhradníka JUDr. Annu Markovú.

6.	Žiadosť predsedníčky Krajského súdu v Bratislave o určenie člena výberovej komisie na výberové konanie na obsadenie dvoch voľných miest sudcov obchodnoprávneho kolégia Krajského súdu v Bratislave (1 Ksr 81/2011)

Členovia súdnej rady po prerokovaní žiadosti predsedníčky Krajského súdu v Bratislave o určenie člena výberovej komisie na výberové konanie na obsadenie dvoch voľných miest sudcov obchodnoprávneho kolégia Krajského súdu v Bratislave hlasovali nasledovne:

Hlasovanie: JUDr. Ida Hanzelová
Za: 14
Proti: 0
Zdržali sa: 1
Neprítomní: 3

Hlasovanie: náhradník: JUDr. Anna Marková
Za: 13
Proti: 0
Zdržali sa: 2
Neprítomní: 3

Uznesenie č. 1163
Súdna rada Slovenskej republiky schvaľuje za člena výberovej komisie na výberové konanie na obsadenie dvoch voľných miest sudcov obchodnoprávneho kolégia Krajského súdu v Bratislave JUDr. Idu Hanzelovú, za náhradníka JUDr. Annu Markovú.

7.	Žiadosť predsedníčky Krajského súdu v Bratislave  o určenie člena výberovej komisie na výberové konanie na obsadenie  dvoch voľných miest sudcov občianskoprávneho kolégia Krajského súdu v Bratislave (1 Ksr 82/2011)

Členovia súdnej rady po prerokovaní žiadosti predsedníčky Krajského súdu v Bratislave  o určenie člena výberovej komisie na výberové konanie na obsadenie  dvoch voľných miest sudcov občianskoprávneho kolégia Krajského súdu v Bratislave hlasovali nasledovne:

Hlasovanie: JUDr. Ida Hanzelová
Za: 14
Proti: 0
Zdržali sa: 1
Neprítomní: 3

Hlasovanie: náhradník: JUDr. Anna Marková
Za: 13
Proti: 0
Zdržali sa: 2
Neprítomní: 3

Uznesenie č. 1164
Súdna rada Slovenskej republiky schvaľuje za člena výberovej komisie na výberové konanie na obsadenie dvoch voľných miest sudcov občianskoprávneho kolégia Krajského súdu v Bratislave, JUDr. Idu Hanzelovú, za náhradníka JUDr. Annu Markovú.

8.	Žiadosť predsedu Krajského súdu v Trenčíne  o určenie člena výberovej komisie na výberové konanie na obsadenie dvoch voľných miest sudcov občianskoprávneho kolégia a jedného voľného miestna sudcu na správny úsek Krajského súdu v Trenčíne (1 Ksr 74/2011)

Členovia súdnej rady po prerokovaní žiadosti predsedu Krajského súdu v Trenčíne  o určenie člena výberovej komisie na výberové konanie na obsadenie dvoch voľných miest sudcov občianskoprávneho kolégia a jedného voľného miesta sudcu na správny úsek Krajského súdu v Trenčíne hlasovali nasledovne:

Hlasovanie: JUDr. Ľudmila Babjaková
Za: 11
Proti: 0
Zdržali sa: 4
Neprítomní: 3

Hlasovanie: náhradník: JUDr. Jozef Janík
Za: 14
Proti: 0
Zdržali sa: 1
Neprítomní: 3

Uznesenie č. 1165 
Súdna rada Slovenskej republiky schvaľuje za člena výberovej komisie na výberové konanie na obsadenie dvoch voľných miest sudcov občianskoprávneho kolégia a jedného voľného miesta sudcu na správny úsek Krajského súdu v Trenčíne JUDr. Ľudmilu Babjakovú, za náhradníka JUDr. Jozefa Janíka.

9.	Žiadosť predsedu Krajského súdu v Žiline o určenie člena výberovej komisie                 na výberové konanie na obsadenie troch voľných miest predsedov senátov pre občianskoprávny úsek Krajského súdu v Žiline (1 Ksr 78/2011)

Členovia súdnej rady po prerokovaní žiadosti predsedu Krajského súdu v Žiline o určenie člena výberovej komisie na výberové konanie na obsadenie troch voľných miest predsedov senátov pre občianskoprávny úsek Krajského súdu v Žiline hlasovali nasledovne:

Hlasovanie: JUDr. Ján Burik
Za: 14
Proti: 0
Zdržali sa: 1
Neprítomní: 3

Hlasovanie: Náhradník: JUDr. Ľudmila Babjaková
Za: 14
Proti: 0
Zdržali sa: 1
Neprítomní: 3

Uznesenie č. 1166
Súdna rada Slovenskej republiky schvaľuje za člena výberovej komisie na výberové konanie na obsadenie troch voľných miest predsedov senátov pre občianskoprávny úsek Krajského súdu v Žiline JUDr. Jána Burika, za náhradníka JUDr. Ľudmilu Babjakovú.

10.	Podanie JUDr. Štefana Michálika, predsedu senátu Najvyššieho súdu Slovenskej republiky (1 Ksr 86/2011) 

Členovia Súdnej rady po oboznámení sa s podaním a po vypočutí JUDr. Štefana Michálika, predsedu senátu Najvyššieho súdu Slovenskej republiky, hlasovali nasledovne:

Hlasovanie:
Za: 15
Proti: 0
Zdržali sa: 0
Neprítomní: 3

Uznesenie č. 1167
Súdna rada Slovenskej republiky schvaľuje stanovisko k podaniu JUDr. Štefana Michálika, predsedu senátu Najvyššieho súdu Slovenskej republiky:
18. marca 2011 médiami bola poskytnutá verejnosti informácia, že sudca Najvyššieho súdu Slovenskej republiky JUDr. Štefan Michálik je podozrivý z prijatia úplatku od prokurátora                                  JUDr. Barillu a následne sám rozhodol o prepustení obžalovaného Ľuboša K. z väzby.
	Z informácií poskytnutých JUDr. Michálikom Súdnej rade Slovenskej republiky je nepochybné, že v konaní rozhodoval senát a o podozrení nemá žiadnu oficiálnu informáciu.
	Po prerokovaní Súdna rada Slovenskej republiky jednomyseľne konštatuje, že uvedený postup masmédií a Policajného zboru Slovenskej republiky je v príkrom rozpore  s čl. 50 ods. 2 Ústavy Slovenskej republiky, ktorý garantuje prezumpciu neviny a súčasne je zneužitím čl. 26 Ústavy Slovenskej republiky upravujúceho slobodu prejavu a aj nerešpektovaním ústavného práva občana na ochranu osobnosti, ľudskej dôstojnosti a osobnej cti v zmysle čl. 19 Ústavy Slovenskej republiky.

11.	Žiadosť predsedníčky Krajského súdu v Trnave o určenie člena výberovej komisie na výberové konanie na obsadenie jedného voľného miesta sudcu pre obchodnosprávne kolégium Krajského súdu v Trnave (1 Ksr 72/2011)

Členovia súdnej rady po prerokovaní žiadosti predsedníčky Krajského súdu v Trnave o určenie člena výberovej komisie na výberové konanie na obsadenie jedného voľného miesta sudcu pre obchodnosprávne kolégium Krajského súdu v Trnave hlasovali nasledovne:

Hlasovanie: JUDr. Jozef Janík
Za: 14
Proti: 0
Zdržali sa: 1
Neprítomní: 3

Hlasovanie: Náhradník: JUDr. Jana Bajánková
Za: 14
Proti: 0
Zdržali sa: 1
Neprítomní: 3

Uznesenie č. 1168
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta sudcu pre obchodnosprávne kolégium Krajského súdu v Trnave JUDr. Jozefa Janíka, za náhradníka JUDr. Janu Bajánkovú.

12.	Žiadosť predsedníčky Krajského súdu v Trnave o určenie člena výberovej komisie na výberové konanie na obsadenie šiestich voľných miest sudcov pre občianskoprávne kolégium Krajského súdu v Trnave (1 Ksr 79/2011)

Členovia súdnej rady po prerokovaní žiadosti predsedníčky Krajského súdu v Trnave o určenie člena výberovej komisie na výberové konanie na obsadenie šiestich voľných miest sudcov pre občianskoprávne kolégium Krajského súdu v Trnave hlasovali nasledovne:

Hlasovanie: JUDr. Jozef Janík
Za: 14
Proti: 0
Zdržali sa: 1
Neprítomní: 3

Hlasovanie: Náhradník: JUDr. Jana Bajánková
Za: 14
Proti: 0
Zdržali sa: 1
Neprítomní: 3

Uznesenie č. 1169
Súdna rada Slovenskej republiky schvaľuje za člena výberovej komisie na výberové konanie na obsadenie šiestich voľných miest sudcov pre občianskoprávne kolégium Krajského súdu v Trnave JUDr. Jozefa Janíka, za náhradníka JUDr. Janu Bajánkovú.

13.	Žiadosť predsedu Krajského súdu v Prešove o určenie člena výberovej komisie na výberové konanie na obsadenie jedného voľného miesta predsedu senátu správneho kolégia Krajského súdu v Prešove (1 Ksr 83/2011)

Členovia súdnej rady po prerokovaní žiadosti predsedu Krajského súdu v Prešove o určenie člena výberovej komisie na výberové konanie na obsadenie jedného voľného miesta predsedu senátu správneho kolégia Krajského súdu v Prešove hlasovali nasledovne:

Hlasovanie: Doc. JUDr. Mária Bujňáková, CSc.
Za: 14
Proti: 0
Zdržali sa: 1
Neprítomní: 3

Hlasovanie: Náhradník: JUDr. Juraj Sopoliga
Za: 14
Proti: 0
Zdržali sa: 1
Neprítomní: 3

Uznesenie č. 1170
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta predsedu senátu správneho kolégia Krajského súdu v Prešove Doc. JUDr. Máriu Bujňákovú, CSc., za náhradníka JUDr. Juraja Sopoligu.

14.	Žiadosť predsedu Krajského súdu v Prešove o určenie člena výberovej komisie na výberové konanie na obsadenie jedného voľného miesta sudcu správneho kolégia Krajského súdu v Prešove (1 Ksr 84/2011)

Členovia Súdnej rady po prerokovaní žiadosti predsedu Krajského súdu v Prešove o určenie člena výberovej komisie na výberové konanie na obsadenie jedného voľného miesta sudcu správneho kolégia Krajského súdu v Prešove hlasovali nasledovne:

Hlasovanie: Doc. JUDr. Mária Bujňáková, CSc.
Za: 14
Proti: 0
Zdržali sa: 1
Neprítomní: 3

Hlasovanie: Náhradník: JUDr. Juraj Sopoliga
Za: 14
Proti: 0
Zdržali sa: 1
Neprítomní: 3

Uznesenie č. 1171
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta sudcu správneho kolégia Krajského súdu v Prešove Doc. JUDr. Máriu Bujňákovú, CSc., za náhradníka JUDr. Juraja Sopoligu.

15.	Návrh harmonogramu revízií Krajského súdu  v Trenčíne (1 Ksr 61/2011)

Členovia súdnej rady po prerokovaní návrhu harmonogramu revízií Krajského súdu v Trenčíne hlasovali nasledovne:

Hlasovanie: 
Za: 14
Proti: 0
Zdržali sa: 0
Neprítomní: 4

Uznesenie č. 1172
Súdna rada Slovenskej republiky schvaľuje harmonogram revízií Krajského súdu v Trenčíne.

16.	Dodatok č. 1 k Rozvrhu práce Disciplinárneho súdu Slovenskej republiky na rok 2011

Členovia súdnej rady po oboznámení sa s návrhom Dodatku č. 1 k Rozvrhu práce Disciplinárneho súdu Slovenskej republiky na rok 2011 hlasovali nasledovne:

Hlasovanie: 
Za: 14
Proti: 0
Zdržali sa: 0
Neprítomní: 4

Uznesenie č. 1173
Súdna rada Slovenskej republiky schvaľuje Dodatok č. 1 k Rozvrhu práce Disciplinárneho súdu Slovenskej republiky na rok 2011.

Rôzne:

17.	Žiadosť JUDr. Juraja Klimenta a JUDr. Petra Hatalu o zrušenie uznesenia Súdnej rady Slovenskej republiky  č. 1113 zo 17. januára 2011 

Členovia súdnej rady po prerokovaní žiadosti JUDr. Juraja Klimenta a JUDr. Petra Hatalu o zrušenie uznesenia súdnej rady č. 1113 zo 17. januára 2011 hlasovali nasledovne:

Hlasovanie:
Za: 13
Proti: 0
Zdržali sa: 1
Neprítomní: 4

Uznesenie č. 1174
Súdna rada Slovenskej republiky konštatuje, že zo Stanoviska Súdnej rady Slovenskej republiky zo 17. januára 2011 schváleného uznesením č. 1113 nevyplýva záver o neetickom správaní členov senátu JUDr. Juraja Klimenta a JUDr. Petra Hatalu tak, ako to uvádzajú vo svojej žiadosti z 10. marca 2011, ale to, že uplynula lehota na vyriešenie podaní sťažovateľa v zákonných lehotách a zákonným spôsobom, preto nie je dôvod na zrušenie tohto uznesenia. 

18.	Americkí podnikatelia nedôverujú slovenským súdom - vyjadrenia amerického veľvyslanca na Slovensku

Členovia súdnej rady po oboznámení sa s vyjadreniami amerického veľvyslanca na Slovensku hlasovali nasledovne:

Hlasovanie:
Za: 13
Proti: 0
Zdržali sa: 2
Neprítomní: 3

Uznesenie č. 1175
Súdna rada Slovenskej republiky odporúča predsedovi Súdnej rady Slovenskej republiky obrátiť sa na predsedov krajských súdov, na prezidenta Americkej obchodnej komory na Slovensku a amerického veľvyslanca so žiadosťou o oznámenie podkladov prieskumu vplyvu súdnictva na podnikateľské prostredie na Slovensku.

19.	Oznámenie JUDr. Pavla Pileka o zvolení do funkcie predsedu výboru Plaveckého klubu Nové Zámky (1 Ksr 64/2011)

Súdna rada Slovenskej republiky berie na vedomie oznámenie JUDr. Pavla Pileka o zvolení do funkcie predsedu výboru Plaveckého klubu Nové Zámky.

20.	Požiadavka sudcu v súvislosti s vypĺňaním formulára majetkových priznaní za rok 2010 – rozsah zverejnenia

Členovia Súdnej rady po prerokovaní požiadavky sudcu v súvislosti s vypĺňaním formulára majetkových priznaní za rok 2010 – rozsah zverejnenia,  navrhli určiť komisiu.

Do komisie navrhli:  JUDr. Jána Burika, JUDr. Ľudmilu Babjakovú, JUDr. Máriu Usačevovú.

Hlasovanie: JUDr. Ján Burik
Za: 14
Proti: 0
Zdržali sa: 1
Neprítomní: 3

Hlasovanie: JUDr. Ľudmila Babjaková
Za: 14
Proti: 0
Zdržali sa: 1
Neprítomní: 3

Hlasovanie: JUDr. Mária Usačevová
Za: 14
Proti: 0
Zdržali sa: 1
Neprítomní: 3

Uznesenie č. 1176
Súdna rada Slovenskej republiky schvaľuje komisiu, ktorá sa bude zaoberať formulárom majetkových priznaní sudcov v nasledovnom zložení: JUDr. Ján Burik, JUDr. Ľudmila Babjaková, JUDr. Mária Usačevová.

21.	Vyhlásenie prijaté na zhromaždení prokurátorov Generálnej prokuratúry Slovenskej republiky (1 Ksr 45/2011)

Súdna rada Slovenskej republiky berie na vedomie vyhlásenie prijaté na zhromaždení prokurátorov Generálnej prokuratúry Slovenskej republiky.

22.	Košický Korzár – „Šéf súdu môže zostať vo vedení HC Košice“

Členovia súdnej rady po oboznámení sa s článkom Košického Korzára - „Šéf súdu môže zostať vo vedení HC Košice“ uvedenom v Košickom Korzári hlasovali nasledovne:

Hlasovanie: 
Za: 10
Proti: 1
Zdržali sa: 4
Neprítomní: 3

Uznesenie č. 1177
Súdna rada Slovenskej republiky schvaľuje nasledovné Stanovisko Súdnej rady Slovenskej republiky k článku uvedenom v Košickom Korzári - „Šéf súdu môže zostať vo vedení HC Košice“:

Súdna rada Slovenskej republiky dôrazne protestuje proti obsahu článku denníka Košický Korzár z 19. marca 2011 s názvom „Šéf súdu môže zostať vo vedení HC Košice“, ktorý neobjektívne informuje o základných právach sudcu združovať sa v občianskych združeniach. 

Právo slobodne sa združovať v spolkoch, spoločnostiach alebo iných združeniach sa Ústavou zaručuje každému, pričom pri uvedenom združovaní občanov je vylúčené združovanie sa na zárobkovú činnosť (článok 29 ods. 1 Ústavy SR, zák. č. 83/1990 Zb.).

Na rokovaní Súdnej rady Slovenskej republiky konanom 8. marca 2011, po zistení všetkých skutočností o členstve sudcu JUDr. Imricha Volkaia v správnej rade občianskeho združenia HC (hokejový klub) Košice, ktorý bol registrovaný Ministerstvom vnútra SR v roku 1990 podľa zák. č. 83/1990 Zb., jednomyseľným hlasovaním sa rozhodlo „že u sudcu                   JUDr. Imricha Volkaia nie sú dané podmienky na skončenie funkcie člena správnej rady občianskeho združenia Hokejový Club KOŠICE v zmysle § 23 ods. 2 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov“ v podstate z dôvodu, že realizácia základného práva sudcu združovať sa v občianskych združeniach (§ 34 ods. 5 zák. č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov), ktorá sa vykonáva navyše bezodplatne a zaručuje sa každému Ústavou, vylučuje porušenie zákona sudcom. 

	Uvedené skutočnosti jednoznačne vyplývajú z verejne prípustných informácií (zápisnica a zvukový záznam z rokovania Súdnej rady Slovenskej republiky  z 8. marca 2011),  takže tvrdenie článku „Súdna rada ... neskúmala ... či týmito kontaktmi neporušuje zákon...“ sú nepravdivé. 

	Obsah článku zároveň preukazuje nedostatočnú profesionálnu úroveň redaktora, ktorý si zamieňa uplatnenie základného práva sudcu s povinnosťou sudcu zdržať sa všetkého, čo by mohlo ohroziť dôveru v nezávislé a nestranné rozhodovanie súdov (§ 34 ods. 5, § 30 ods. 1                           zák. č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov).
	V právnom štáte je totiž vylúčené považovať uplatnenie práva za porušenie právnych povinností.

	Je neakceptovateľné stanovisko združenia VIA IURIS o neangažovanosti sa sudcu na činnosti združenia, lebo vo svojich dôsledkoch likviduje Ústavou zaručené právo sudcu na slobodu združovania. 

	Zásadne je neprijateľné stanovisko Kataríny Javorčíkovej z iniciatívy Za otvorenú justíciu „ak je najmä predsedom súdu, spochybňuje súčasne nezaujatosť ostatných sudcov tohto súdu, ktorí spadajú pod jeho riadiace kompetencie“.  Nerešpektuje (porušuje) totiž ústavnú úpravu nezávislosti a nestrannosti sudcov pri rozhodovaní (súdení), zákonnú úpravu zabezpečenia riadenia a správy súdov, ktorá nesmie zasahovať do rozhodovacej činnosti súdu a zákonný postup pri vylúčení sudcu pre možnosť jeho zaujatosti v konkrétnom súdnom spore (a s tým súvisiacu rozsiahlu judikatúru Najvyššieho súdu Slovenskej republiky). 

Je potrebné zdôrazniť, že o porušenie sudcovskej etiky mohlo by ísť len v prípade, ak sa nerešpektujú zásady sudcovskej etiky, ktoré má oprávnenie schváliť len Súdna rada Slovenskej republiky (je koncepčne neprípustné aj v zmysle medzinárodných odporúčaní, aby ju určila výkonná alebo zákonodarná moc, resp. iné subjekty). 

Odporúča zaslať Stanovisko tlačovým agentúram SITA, TASR a denníku Košický Korzár.

23.	Návrh vyjadrenia k uzneseniu Ústavného súdu Slovenskej republiky         (Uznesenie Súdnej rady SR č. 1148 z 8. marca 2011)

Členovia súdnej rady po predložení informácie JUDr. Idou Hanzelovou týkajúcej sa návrhu vyjadrenia k uzneseniu Ústavného súdu Slovenskej republiky hlasovali nasledovne:

Hlasovanie: 
Za: 15
Proti: 0
Zdržali sa: 0
Neprítomní: 3

Uznesenie č. 1178
Súdna rada Slovenskej republiky schvaľuje vyjadrenie k uzneseniu Ústavného súdu Slovenskej republiky a po upravení úvodnej časti splnomocňuje predsedu Súdnej rady Slovenskej republiky, aby predmetné  vyjadrenie zaslal  Ústavnému súdu Slovenskej republiky. 

24.	Vyjadrenie Z. Wienk k poslednému zasadnutiu Súdnej rady Slovenskej republiky

25.	Informácia JUDr. Idy Hanzelovej ku konferencii Nadácie otvorenej spoločnosti k otázkam súdnictva

Členovia Súdnej rady po oboznámení sa s informáciou JUDr. Idy Hanzelovej o konferencii Nadácie otvorenej spoločnosti hlasovali nasledovne:

Uznesenie č. 1179
Súdna rada Slovenskej republiky schvaľuje členov Súdnej rady Slovenskej republiky, ktorí  sa  stretnú so zástupcami justície Poľska a Holandska v nasledovnom zložení: JUDr. Ida Hanzelová, JUDr. Jana Bajánková, JUDr. Juraj Sopoliga. 

26.	Stanovisko k vládnemu Návrhu zákona o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov

Členovia Súdnej rady po oboznámení sa s Návrhom zákona o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov hlasovali nasledovne:

Hlasovanie:
Za: 15
Proti: 0
Zdržali sa: 0
Neprítomní: 3

Uznesenie č. 1180
Súdna rada Slovenskej republiky upozorňuje predsedu Národnej rady Slovenskej republiky, že vládny Návrh zákona o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov (parlamentná tlač 278) v časti II bod 1, 2 a v časti III neprebehol riadnym legislatívnym pripomienkovým konaním. Žiada predsedu Národnej rady Slovenskej republiky, aby uvedené časti návrhu zákona boli vypustené a následne sa realizovala pôsobnosť Súdnej rady Slovenskej republiky § 4 ods. 1 písm. f) zákona                č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov. 

Overovateľ:									Zapísala: